open-index/open-wikipedia-markdown huggingface dataset:
Fyzikálne kyvadlo

**Fyzikálne kyvadlo** alebo **reálne kyvadlo** je každé teleso, ktoré sa pod vplyvom vlastnej tiaže kýve okolo vodorovnej osi neprechádzajúcej ťažiskom.

Je to  otáčavý pohyb telesa okolo pevnej osi, pre ktorý možno použiť rovnicu:

D=I\varepsilon  \quad (1)

\varepsilon=\frac{\mathrm{d}^2\varphi}{\mathrm{d} t^2}, D=-mgr \sin \varphi \quad (2)

D – moment tiaže, I – moment zotrvačnosti, g – gravitačné zrýchlenie, r – vzdialenosť osi otáčania od ťažiska, φ – uhol vychýlenia kyvadla z rovnovážnej polohy.

Po dosadení (2) do (1) dostaneme

I \frac{\mathrm{d}^2\varphi}{\mathrm{d}t^2}=-mgr  \sin\varphi

ak označíme \omega^2=\frac{mgr}{I}

dostaneme rovnicu fyzikálneho kyvadla v tvare

\frac{\mathrm{d}^2\varphi}{\mathrm{d}t^2}=-\omega^2 \sin \varphi \quad (3)

Jej riešenie je náročné, podstatne sa zjednoduší, ak sa obmedzíme na výchylky φ\frac{\mathrm{d}^2\varphi}{\mathrm{d}t^2}=-\omega^2\varphi \quad (4)

Riešením tejto rovnice je \varphi=\varphi_0 \cos(\omega t + \alpha) \quad (5)


kde φ0 je amplitúda kyvadla a α je fázová konštanta. Jej hodnota závisí od voľby začiatku merania, ktorý možno zvoliť tak, aby  α=0.

Pre periódu fyzikálneho kyvadla platí

T=\frac{2\pi}{\omega}=2\pi \sqrt{\frac{I}{mgr}} \quad (6)

## Zdroj
*Vladimír Hajko, Juraj Daniel-Szabó: *Základy fyziky*. VEDA, Bratislava 1983 s. 256 – 258.

Kategória:Kyvadlá
Majster Hanuš

**Majster Hanuš**, tiež **Jan Růže** († po roku 1497) bol pražský staromestský zámočník a orlojník. Bol orlojníkom Pražského staromestského orloja. Radní páni sa však báli, že Hanuš postaví niečo podobné aj pre iné mesto a tak ho raz v noci oslepili. Hanuš potom rýchlo chradol a okolo roku 1497 cítil, že nadišiel jeho čas a tak požiadal svojho učňa (údajne bol ten učeň aj Hanušov syn) Jakuba Čecha († 1540), aby ho zaviedol k samotnému srdcu orloja a položil ruku na stroj, čím ho zastavil, načo sám zomrel. Mal ženu Kateřinu a s ňou deti Annu a Jakuba.

## Pozri aj
* Pražský orloj

Kategória:Hodinári
Na vŕšku (Bratislava)

**Na vŕšku** je ulica v Bratislave, v mestskej časti Staré Mesto. Spája severný koniec Kapitulskej s Klariskou ulicou.

Je to jedna z najstarších ulíc vnútorného mesta. Vznikla pri výstavbe kláštora cistercitiek v roku 1232. Pomenovanie sa však spomína až v 18. storočí. Pôvodne mala spoločné pomenovanie s Klariskou ulicou. Nachádzala sa tu ľadová jama v roku 1765, spomínajú sa mestské hradby v roku 1724 a tiež starý kúpeľ klarisiek, v roku 1774 studňa, v roku 1775 škola s učiteľom a domy s vlastnými humnami.

Z roku 1816 je zmienka o umiestnení uhorskej kráľovskej komory a kráľovskej akadémie v kláštore klarisiek v roku 1830. V roku 1880 tu bolo 7 domov.

## Referencie

## Iné projekty

## Externé odkazy
*Na vŕšku na mape Bratislavy

Kategória:Ulice v Starom Meste v Bratislave
Sochorov

**Sochorov** je prírodná pamiatka ev. č. 2081 neďaleko obce Herálec v okrese Havlíčkův Brod v nadmorskej výške 512 – 518 metrov. Oblasť spravuje AOPK Havlíčkův Brod.

## Ochrana
Predmetom ochrany je lokalita s výskytom chránených druhov rastlín a živočíchov

## Referencie


## Pozri aj
* Zoznam chránených území v okrese Havlíčkův Brod

## Externé odkazy
* Dedictvi vysociny.cz 

Kategória:Chránené územia v okrese Havlíčkův Brod
Kategória:Českomoravská vrchovina
Kategória:Herálec (okres Havlíčkův Brod)
Borecká skalka

:**'

[[Súbor:PP Borecká skalka.jpg|thumb|Vlastné územie PP]]
**Borecká skalka''' je prírodná pamiatka ev. č. 20, lokalita Borek u Chotěboře v okrese Havlíčkův Brod. Správa AOPK Havlíčkův Brod.

## Ochrana
Predmetom ochrany je hadcový lom s významnou hadcovou kvetenou rastúcou v jeho blízkosti a snaha o zachovanie vzácnej paprade slezinníka klinovolistého, ktorý je viazaný na hadcové podložie.

V zatopenom lome je v prevádzke potápačské výcvikové stredisko Triton sport.

## Referencie


## Iné projekty

## Externé odkazy
* lom Borek potopení autobusu 

## Zdroj

Kategória:Chránené územia v okrese Havlíčkův Brod
Kategória:Skalné útvary v Česku
Kategória:Hornosázavská pahorkatina
Kategória:Borek (okres Havlíčkův Brod)
Chuchelská stráň

**Chuchelská stráň** je prírodná pamiatka ev. č. 2188 neďaleko obce Jeřišno v okrese Havlíčkův Brod v nadmorskej výške 386 – 405 metrov. Oblasť spravuje AOPK Havlíčkův Brod.

## Ochrana
Dôvodom ochrany je výskyt zachovaných, druhovo bohatých teplomilných travinných spoločenstiev stoklasových lúk s mozaikou krovín na južne orientovanej opukovej stráni.

## Referencie


## Pozri aj
* Zoznam chránených území v okrese Havlíčkův Brod

## Iné projekty

## Externé odkazy
* Podrobnejší popis na botany.cz
* Stránka dedictvivysociny.cz 

## Zdroj

Kategória:Chránené územia v okrese Havlíčkův Brod
Kategória:Lúky v Česku
Kategória:Chránená krajinná oblasť Železné hory
Kategória:Jeřišno
Filammón z Atén

**Filammón** (*Filammón*) bol olympijský víťaz v boxe v roku 360 pred Kr.

Filammón z Atén si na 105. olympijských hrách vybojoval víťazstvo v boxe. Podľa antických zdrojov Filammón nebol taký silný boxer ako Glaukos z Karystu, ale keďže boxoval veľmi rozumne a nebojácne, dosiahol vytúžené olympijské víťazstvo. Olympii sa box (pygmé) zaviedol na 23. hrách v roku 688 pred Kr. a prvým víťazom tejto disciplíny bol Onomastos zo Smyrny.

Spomienka na olympijské víťazstvo Filammóna nevybledla ani po niekoľkých storočiach. Jeho meno sa vyskytuje v písomných dielach súdnych rečí slávnych gréckych rečníkov a nechýba ani v rétorických pojednaniach Aristotela. Niektoré neskoršie zdroje uvádzajú, že Filammón nebol gréckeho pôvodu.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Kategória:Starovekí športovci z Atén
Radničná ulica (Bratislava)

náhľad|Radničná

**Radničná** je ulica v Starom Meste v Bratislave.

Vznikla medzi starým gotickým domom z 15. storočia na rohu dnešnej ulice a Hlavného námestia a budovami starej radnice (Ungerov dom a Aponiho palác).

V roku 1563 sa spomína dláždenie, v roku 1880 tu boli 4 domy.

## Iné projekty

## Zdroj
* 

Kategória:Ulice v Starom Meste v Bratislave
Uršulínska ulica (Bratislava)

**Uršulínska ulica** je ulica v Bratislave, v mestskej časti Staré Mesto. Tiahne sa od Námestia SNP po Laurinskú ulicu. Na ulici sa nachádza Uršulínsky kostol, podľa ktorého je pomenovaná.

V minulosti *Veľká Uršulínska* spájala dnešné Námestie SNP s Primaciálnym námestím, *Malá Uršulínska* Primaciálne námestie a Laurinskú ulicu.

V roku 1759 sa spomína dláždenie, v roku 1760 domy, 1762 mestské hradby. V roku 1809 bol kláštor uršulínok poškodený francúzskymi vojskami, v roku 1873 bol prvý fotografický ateliér vo františkánskej záhrade. V roku 1880 mala ulica 13 domov.

## Referencie

## Iné projekty

## Externé odkazy
*Uršulínska ulica na mape Bratislavy

Kategória:Ulice v Starom Meste v Bratislave
Nedbalova ulica (Bratislava)

**Nedbalova ulica** je ulica v Bratislave, v mestskej časti Staré Mesto. Tiahne sa od Uršulínskej po Laurinskú, križuje Klobučnícku. Nachádza sa v blízkosti Námestia SNP.

V roku 1920 mala názov **Hummelova ulica**, resp. *Hummelgasse* alebo *Hummel utca*, bola pomenovaná podľa Jána Nepomuka Hummela (1778 – 1837), rakúskeho hudobného skladateľa a klaviristu, rodáka z Bratislavy. Od roku 1945 má súčasný názov, podľa Oskara Nedbala (1874 – 1930), českého dirigenta a hudobného skladateľa, prvého riaditeľa Slovenského národného divadla. 

Pôvodne bola osídlená židovskými obyvateľmi, ktorí však ušli pred Turkami. V roku 1549 sa spomína synagóga, vodovod a uhorská kráľovská komora. Od roku 1525 bola ulica priebežne dláždená a boli tu schody, ktorými sa dalo vyjsť z vnútorného mesta za hradby.

Na ulici sa nachádzajú dve národné kultúrne pamiatky – hradbový múr, ktorý vznikol v 13. až 15. storočí a meštiansky dom na Nedbalovej 17 zo začiatku 19. storočia. Na ulici má sídlo Galéria Nedbalka, v ktorej sú vystavené exponáty moderného umenia.

## Galéria

Dom na Nedbalovej 2.jpg|náhľad|Nedbalova 2
Nedbalka 02.jpg|náhľad|Galéria Nedbalka


## Referencie

## Iné projekty

## Externé odkazy
*Nedbalova ulica na mape Bratislavy

Kategória:Ulice v Starom Meste v Bratislave
Krymský federálny okruh

right|thumb|Poloha

**Krymský federálny okruh** () bol v rokoch 2014 až 2016 jeden z deviatich federálnych okruhov Ruska. Medzinárodne spoločenstvo ho neuznávalo za súčasť Ruska, ale za súčasť Ukrajiny. Bol vytvorený 21. marca 2014 v súvislosti s anexiou Kryma Ruskou federáciou. Okruh bol v júli 2016 zaradený do Južného federálneho okruhu.

Nachádzal sa na juhozápade európskej časti Ruska. Bol to najmenší ruský federálny okruh s rozlohou  a žilo tu vyše 2,327 milióna obyvateľov (2016). Najväčšími mestami sú Sevastopoľ, Simferopoľ, Kerč a Jevpatorija.

## Administratívne členenie okruhu
Krymský federálny okruh tvoria len dva subjekty Ruskej federácie:
náhľad|vľavo|Administratívne členenie Krymského federálneho okruhu
Jedno mesto federálneho významu a jedna republika.
#Republika Krym – administratívne centrum Simferopoľ
#Sevastopoľ – administratívne centrum Sevastopoľ

Hlavným mestom Krymského federálneho okruhu je **[[Simferopoľ]]**. 

## Najväčšie sídla okruhu
Najväčšími sídlami Krymského federálneho okruhu z hľadiska počtu obyvateľov sú:
* Sevastopoľ () 419 tis.
* Simferopoľ () 332 tis.
* Kerč () 147 tis.
* Jevpatorija () 106 tis.
* Jalta () 77 tis.
* Feodosija () 69 tis.
* Džankoj () 38 tis.
* Krasnoperekopsk () 26 tis.
Úzka ulica (Bratislava)

náhľad|Úzka ulica medzi bratislavskými hradbami

**Úzka** je ulica v Starom Meste v Bratislave. 

V roku 1894 mala názov *Szűk utca*, v roku 1880 *Domzwinger* alebo *Zwingergasse*, dnešný názov vznikol poslovenčením.

Pôvodne siahala po Prepoštskú ulicu a bola paralelná s Kapitulskou. Bola tu vybudovaná Nová bašta (Ungerfeind 1440) a bašta Lugisland.

V roku 1880 tu boli 4 domy, v roku 1932 dostala ulica regulačnú zastavovaciu úpravu.

## Zdroj
* 

Kategória:Ulice v Starom Meste v Bratislave
Zámočnícka ulica (Bratislava)

náhľad|Zámočnícka

**Zámočnícka** je ulica v Starom Meste v Bratislave. 

Je to jedna z najstarších ulíc stredovekej Bratislavy, patrila ku komplexu mestského cvingra. Pôvodne tu bolo židovské osídlenie, no po vyhnaní Židov Turkami už nedostali povolenie na návrat do mesta. Bývali tu rôzni remeselníci.

V roku 1502 sa spomína studňa, v roku 1520 nová bašta, 1532 prašná bašta, 1610 obchody, 1733 škola a 2 studne s čerpadlom, vodovod sa spomína v roku 1753, výčap v roku 1794. V roku 1880 mala ulica 13 domov.

## Iné projekty

## Zdroj
* 

Kategória:Ulice v Starom Meste v Bratislave
Písník u Sokolovce

Prírodná pamiatka **Písník u Sokolovce** sa nachádza v CHKO Železné hory na katastrálnom území obce Horní Sokolovec. K vyhláseniu prírodnej rezervácie došlo v roku 1990. V roku 1994 bol v starom bagrovisku upravený terén, aby došlo k obnoveniu vodnej plochy.

## Prírodné pomery
### Vodstvo
Bagrovisko je z časti naplnené vodou a okolie vodnej plochy je zarastené rašeliníkom a inými machmi. Ide aj o jedinú vodnú plochu v okolí nad vodným tokom rieky Doubravy a tiež je to aj významné napájadlo lesnej zveri.

### Geológia
Geologicky sa tu vyskytujú ruly a plytké ľahko kyslé pôdy na mieste odťaženého hrubého piesku.

### Flóra
* rosička okrúhlolistá (Drosera rotundifolia)
* sedmokvietok európsky (Trientalis europaea)
* plavúň obyčajný (Lycopodium clavatum)

### Fauna
* Vážka Libellula quadrimaculata
* Vážka Coenagrion puella
* mravec Formica praetensis

## Galéria

pisnik_u_Sokolovce2.jpg|Prírodná pamiatka Písník u Sokolovce
pisnik_u_Sokolovce3.jpg|Prírodná pamiatka Písník u Sokolovce
pisnik_u_Sokolovce4.jpg|Prírodná pamiatka Písník u Sokolovce
pisnik_u_Sokolovce5.jpg|Prírodná pamiatka Písník u Sokolovce
pisnik_u_Sokolovce6.jpg|Mapa územia zo zriaďovacej vyhlášky


## Referencie


## Pozri aj
* Zoznam chránených území v okrese Havlíčkův Brod

## Iné projekty

## Zdroj

Kategória:Chránené územia v okrese Havlíčkův Brod
Kategória:Chránená krajinná oblasť Železné hory
Kategória:Prírodné pamiatky v Česku
Kategória:Jazerá v Česku
Kategória:Dolní Sokolovec
Agénor z Téb

**Agénor** (iné názvy: **Agénór**, **Agenor**; *Agénor*, iný prepis:*Agénór*) bol olympijský víťaz v zápasení dorastencov v roku 360 pred Kr.

Agénor, syn Theopompa z Téb, si na 105. olympijských hrách vybojoval víťazstvo v zápasení dorastencov. Túto disciplínu zaradili do programu na 37. olympijských hrách a jej prvým víťazom bol Hipposthenes zo Sparty. 
 
Keď cestovateľ Pausanias v druhom storočí navštívil Olympiu, pri prehliadke olympijskej *Altidy* ho zaujali sochy olympijských víťazov. Jednou z týchto sôch bola aj socha olympionika Agénora, o ktorej zaznamenal: „*[[Argos (mesto na Peloponéze)|Argejský]] [[Polykleitos Mladší|Polykleitos]] – nie však tvorca sochy bohyne [[Héra (bohyňa)|Héry]] – žiak [[Naukydes z Argu|Naukyda]], vytvoril chlapčenského víťaza v zápasení, tébskeho Agénora. Socha bola venovaná menom kmeňa [[Fókis (historické územie)|Fókov]], pretože Theopompos, otec Agénorov, bol pohostinným priateľom ich kmeňa.*“ 
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v zápasení
Univerzál (časopis)

**Univerzál** je časopis študentov Filozofickej fakulty Univerzity Pavla Jozefa Šafárika v Košiciach (FF UPJŠ). Prináša informácie z diania na fakulte, rôzne zaujímavosti, tipy a praktické rady týkajúce sa štúdia, vyučujúcich aj aktivít mimo vyučovania. Vychádza štyrikrát ročne. Je registrovaný na Ministerstve kultúry SR (evidenčné číslo: EV 3960/10), ISSN 1338-2969.

S myšlienkou vydávať časopis študentov masmediálnych štúdií na FF UPJŠ v Košiciach prišiel vyučujúci Katedry slovakistiky, slovanských filológií a komunikácie FF UPJŠ Marián Gladiš koncom roka 2009. Primárnym zámerom vydávania časopisu *Univerzál* bolo umožniť študentom masmediálnych štúdií zdokonaliť sa v slovenskej štylistike a gramatike, novinárskej žánrológii a systéme redakčnej práce v reálnych žurnalistických podmienkach, t. j. v rámci vydávania študentského časopisu.

Premiérové číslo časopisu *Univerzál* vyšlo 23. apríla 2010. Prvé dva ročníky (2010 a 2011) vydával Marián Gladiš ako fyzická osoba (*Univerzál* bol v tom čase časopisom študentov masmediálnych štúdií na FF UPJŠ), od tretieho ročníka (2012) sa pretransformoval na časopis študentov Filozofickej fakulty UPJŠ v Košiciach, vydavateľom je odvtedy Univerzita Pavla Jozefa Šafárika v Košiciach.

Na poste šéfredaktora časopisu sa dosiaľ vystriedalo sedem študentiek a študentov FF UPJŠ: Lucia Lendelová (2010, 2013 – 2014), Ivica Gazdovičová (2012 – 2013), Mária Hrehová (2015), Igor Michalčík (2015 – 2020), Michal Rodziňák (2020 – 2021), Michaela Pariľáková (2021 – 2022) a Timotej Mikloš (od septembra 2022).

## Zaujímavosti
* Inšpiráciou Mariánovi Gladišovi pri založení časopisu bol polyhistor Matej Bel, ktorý ako rektor bratislavského evanjelického lýcea vydával v rokoch 1721 – 1722 týždenník Nova Posoniensia, čím chcel umožniť študentom, aby sa zdokonalili v latinskej gramatike a štylistike. 
* Názov časopisu vymyslel vtedajší študent masmediálnych štúdií Michal Lendel – išlo o slovnú hračku, ktorej základom bolo *univer* ako univerzita.

## Súčasnosť
Koncom roka 2015 vystriedala dovtedajšiu redakčnú radu nová, ktorá pozostáva prevažne zo študentov masmediálnych štúdií. Pri výmene rady nastala aj koncepčná a vizuálna zmena časopisu. Napriek tomu, že logo ostalo pôvodné (z roku 2010, je to jediný prvok, ktorý sa počas existencie časopisu nezmenil – jeho tvorcom je Róbert Soročina, autor prvotného grafického riešenia časopisu *Univerzál*), grafika a aj celkové spracovanie sa v mnohom oproti pôvodnému zmenili.

## Referencie

## Externé odkazy

* Časopis Univerzál na stránke Filozofickej fakulty UPJŠ v Košiciach

Kategória:Slovenské študentské časopisy
Kategória:Filozofická fakulta Univerzity Pavla Jozefa Šafárika v Košiciach
Šlapanka (prírodná pamiatka)

**Šlapanka** je prírodná pamiatka ev. č. 1972 neďaleko obce Havlíčkův Brod v okrese Havlíčkův Brod v nadmorskej výške 416 – 424 metrov. Oblasť spravuje AOPK Havlíčkův Brod.

## Ochrana
Dôvodom ochrany je významný fragment prírode blízkych mokraďových spoločenstiev údolnej nivy Šlapanky s výskytom významných a ohrozených druhov organizmov.

## Referencie


## Pozri aj
* Zoznam chránených území v okrese Havlíčkův Brod

## Externé odkazy
* Na stránke zelenesrdce.cz

## Zdroj

Kategória:Chránené územia v okrese Havlíčkův Brod
Kategória:Mokrade v Česku
Kategória:Povodie Šlapanky
Kategória:Havlíčkův Brod
Kategória:Hornosázavská pahorkatina
Kategória:Územia európskeho významu v Česku
Kamenický rybník

**Kamenický rybník** je prírodná pamiatka neďaleko obcí Kamenice a Herálec v okrese Havlíčkův Brod.

## Ochrana
Predmetom ochrany je biotop oligotrofného rybníka s výskytom významných druhov rastlín a živočíchov viazaných na tento biotop; populácie koleanta útleho (*Coleanthus subtilis*), tilovky vodnej, hrabavky škvrnitej, kunky červenobruchej

## Referencie


## Pozri aj
* Zoznam chránených území v okrese Havlíčkův Brod
 
## Externé odkazy
* Na stránke dedictvivysociny.cz 

Kategória:Chránené územia v okrese Havlíčkův Brod
Kategória:Rybníky v Kraji Vysočina
Kategória:Územia európskeho významu v Česku
Kategória:Herálec (okres Havlíčkův Brod)
Kategória:Vodstvo okresu Havlíčkův Brod
Jeřišno - Heřmaň

**Jeřišno - Heřmaň** je zmluvne chránené územie v miestnej časti obce Jeřišno, Heřmani v okrese Havlíčkův Brod.

## Ochrana
Predmetom ochrany chráneného územia je kolónia netopiera veľkého (*Myotis myotis*) v povalových priestoroch miestneho kostola Sv. Václava.

## Referencie


## Pozri aj
* Zoznam chránených území v okrese Havlíčkův Brod

## Externé odkazy
* Zmluva o chránenom území

Kategória:Chránené územia v okrese Havlíčkův Brod
Kategória:Územia európskeho významu v Česku
Andromenes z Korintu

**Andromenes** alebo **Andromenés** (*Andromenes*, iný prepis:*Andromenés*) bol olympijský víťaz v behu na jedno stadion v roku 304 pred Kr.

Andromenes z Korintu si na 119. olympijských hrách vybojoval víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.
  
Staroveký historik Eusebios z Kaisareie vo svojom zozname olympijských víťazov uvádza, že Andromenes sa v tejto disciplíne presadil aj v roku 308 pred Kr. (Eusebios vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.), ale podľa staršieho písomného zdroja od historika Diodora, tento olympijský triumf dosiahol v tom roku Apollónides z Tegey.

Andromenovo olympijské víťazstvo z roku 304 pred Kr. zaznamenal aj historik Diodoros, aby tak datoval rok, v ktorom macedónsky panovník Démétrios I. obliehal Rodos. Obyvatelia Rodu útok macedónskeho kráľa Demétria I. úspešne odrazili a na pamiatku tohto víťazstva postavili v roku 290 pred Kr. na vstupe do prístavu Rodos sochu boha Slnka Hélia, známu ako Rodoský kolos, dielo považované za div sveta. Toto veľkolepé dielo zhotovil umelec Chares z Lindosu, ktorý na ňu s hrdosťou napísal: *„Kolos, na ktorý sa pozeráš, je vysoký osemdesiat lakťov a vytvoril ju Chares, rodák z [[Lindos|Lindu]].“* 
       
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Dismas

**Svätý Dismas** (z gr. *dysme*, t.j. umierajúci) je meno, ktorým býva tradične označovaný zločinec ukrižovaný s Ježišom Kristom, visiaci na kríži po Kristovej pravici. Po prvý raz sa s jeho menom stretávame v apokryfnom Nikodémovom evanjeliu z 2. storočia.

Pri Ježišovom ukrižovaní boli spolu s ním popravení aj dvaja zločinci a ich kríže vztýčili po oboch stranách kríža, na ktorom visel Ježiš Kristus. Kým zločinec po Kristovej ľavici (podľa kresťanskej tradície sa volal Gesmas) provokoval a žiadal aby Ježiš, ak je Mesiáš, zachránil seba aj ich, lotor umierajúci po Kristovej pravici, vedomý si svojich previnení, ho zahriakol:

Vzápätí Ježiša požiadal, aby naňho pamätal po príchode do „svojho kráľovstva“. Ježiša zločincove slová natoľko dojali, že napriek nesmiernemu utrpeniu a krutým bolestiam ho ubezpečil:

Tieto Ježišove slová, zaručujúce jeho spásu, znamenali, že Dismas bol prvým z ľudí, ktorý vstúpil do Kristovho kráľovstva. Súčasne týchto pár viet (o Dismasovi sa zmieňuje iba evanjelista Lukáš) stačilo, aby ho cirkev začala pokladať na svätého.

S postavou Dismasa sa stretávame tiež v apokryfnom tzv. Arabskom evanjeliu (textoch týkajúcich sa Ježišovho detstva), kde je Dismas stotožnený s istým Titom, členom tlupy lupičov, ktorá prepadávala pocestných, medzi ktorými boli aj Jozef, Mária a malý Ježiš na svojom úteku do Egypta. Všetkých troch ich neskôr bez akejkoľvek ujmy prepustili.

O Dismasovej svätosti svedčí aj fakt, že kríž, na ktorom bol ukrižovaný sa stal relikviou. Údajne sa dostal na Cyprus a čiastočky z neho sa objavili aj na iných miestach (napr. v severnom Taliansku). Zásluhou františkánskeho rádu sa mu dostalo značnej popularity a uctievania.

Svätý Dismas je jedným z najčastejšie výtvarne zobrazovaných svätcov vôbec. Stretávame sa s ním takmer na každej krížovej ceste ako súčasti skupiny Ukrižovania, kde pravidlom je vzájomné rozlíšenie ukrižovaných lotrov na dobrého a zlého podľa evanjeliovej správy o kajúcnosti jedného z nich (Lk 23,39-43). Tvorené je predovšetkým umiestnením Dismasa ako „dobrého“ lotra po Kristovej pravici, pričom býva k nemu natočený telom i tvárou akoby v rozhovore, zatiaľčo zlý lotor sa od neho odvracia a zvyčajne býva zobrazený už mŕtvy. Okrem toho zlý lotor má výrazne dotrhanejšie oblečenie (v prípade ak ho majú obaja zločinci oblečené). Telá oboch lotrov častokrát visia na krížoch pozbíjaných z neotesaných oválnych brvien. Na Slovensku takto Dismasa nachádzame na kalváriách napr. v Banskej Štiavnici, v Šaštíne v Strážach (na kalvárii v mestskej časti Stráže nad Myjavou) či v Jablonici.

## Iné projekty

## Zdroje

* Sl. Ravik, *O světcích a patronech*, Levné knihy KMa, 2006, ISBN 80-7309-343-X
* M. Čičo a kol., *Kalvárie a krížové cesty na Slovensku*, Pamiatkový ústav, Bratislava, 2002, ISBN 80-968632-1-5

Kategória:Izraelskí katolícki svätci
Kategória:Izraelskí pravoslávni svätci
Kategória:Popravení ukrižovaním
Kategória:Úmrtia v 1. storočí
Calamity Jane

**Calamity Jane**, vlastným menom **Martha Jane Canary** alebo **Cannary** (* 1. máj 1852, Princeton, Missouri, USA – † 1. august 1903, Terry, Južná Dakota) bola americká pohraničníčka a profesionálna prieskumníčka. Bojovala proti domorodým Američanom. Bola známa svojou láskavosťou a súcitom, najmä voči ľuďom v núdzi a chorým. Spolu s jej odvahou z nej tieto vlastnosti spravili známu pohraničnícku postavu. Bola známa aj tým, že zvykla nosiť pánske oblečenie.

Je ňou inšpirovaná postava Calamity Janet v hre Bang!.

## Iné projekty

## Zdroj

Kategória:Objavitelia USA
Kategória:Vojenské osobnosti USA
Kategória:Divoký západ
Kategória:Dejiny USA
Kategória:Osobnosti z Missouri
Pod Kazbalem

**Pod Kazbalem** je prírodná pamiatka ev. č. 1971, ktorá sa nachadza západne od obce Uhelná Příbram v okrese Havlíčkův Brod. Oblasť spravuje AOPK Havlíčkův Brod.

## Ochrana
Dôvodom ochrany je fragment vlhkých lúk v povodí Hostačovky.

## Referencie


## Pozri aj
* Zoznam chránených území v okrese Havlíčkův Brod

## Externé odkazy
* Na stránke dedictvivysociny.cz 
* Návrh plánu starostlivosti o pamiatku 
* Stručný popis 

## Zdroj

Kategória:Chránené územia v okrese Havlíčkův Brod
Kategória:Uhelná Příbram
Kategória:Povodie Hostačovky
Kompaktný fotoaparát

**Kompaktný fotoaparát** alebo **kompakt** je typ fotoaparátu (analógového aj digitálneho), ktorý má malé rozmery, jednoduché použitie, nevýmenné časti (objektívy, blesky a batérie) a je ľahko prenositeľný. Existujú aj profesionálne verzie kompaktov, ktoré majú pripojiteľné externé blesky, batérie, či dokonca výmenné objektívy. Tieto verzie však nie sú masovo rozšírené, pretože profesionálni fotografi zväčša preferujú digitálne zrkadlovky. V súčasnosti sa vyrábajú prakticky iba digitálne fotoaparáty, pričom kompaktné typy sú najviac rozšírené. 

## Výhody
* Malé rozmery
* Skladnosť
* Jednoduché použitie
* Cenová dostupnosť

## Nevýhody
* Zvyčajne nižšia kvalita fotografii v porovnaní so zrkadlovkami
* Zvyčajne menšia možnosť manuálneho nastavenia expozície



Kategória:Fotoaparáty
Lindos

**Lindos** (gr. *Λίνδος* – *Lindos*) je mesto v juhovýchodnej časti ostrova Rodos, ktorý patrí do skupiny ostrovov nazývaných Dodekanézy.

Lindos sa turisticky preslávil vďaka stredovekej johanitskej pevnosti a starovekej akropole s chrámom Atény Lindskej, ktorá sa týči nad mestom. Táto prirodzená bašta bola postupne opevňovaná starovekými Grékmi, Rimanmi, Byzantíncami, Johanitmi a osmanskými Turkami. Preto sú archeologické práce na tunajšom nálezisku veľmi náročné a nálezy sa ťažko interpretujú.

Hlavné mesto ostrova Rodos je odtiaľ vzdialené asi 50 km. Lindos má okolo 800 stálych obyvateľov, je chránenou kultúrnou pamiatkou a môže sa "pýšiť" aj najvyššími nameranými teplotami na ostrove. 
náhľad|<center>Čarovné uličky mesta Lindos<center>

## História
Lindos založili podľa tradície Dóri vedení kráľom Tlépolemom, ktorí sa na ostrove vylodili niekedy v 10. stor. pred Kr. Bol jedným zo šiestich dórskych miest v tejto oblasti známych ako dórsky Hexapolis. Poloha Rodu na prirodzenej križovatke medzi Európou a Blízkym východom z neho urobila miesto stretávania sa Grékov s Feničanmi. Lindos sa približne v 8. storočí pred Kr. stal významným obchodným strediskom. Po založení mesta Rodos v 5. stor. pred Kr. jeho význam upadol.

V klasickom období mestu dominoval veľký chrám Atény Lindskej, ktorý svoju konečnú podobu získal niekedy okolo roku 300 pred Kr. V helénskom období a počas rímskej nadvlády sa posvätný okrsok rozrástol o ďalšie stavby, ktoré v dobe raného stredoveku stratili svoj význam.

V 14. storočí ju potom čiastočne prekryla mohutná pevnosť, ktorú postavili na obranu ostrova proti Osmanskej ríši príslušníci rytierskeho rádu Johanitov.

## Turizmus
Lindos patrí medzi najobľúbenejšie miesta na ostrove. Turisti, ktorí si chcú pozrieť centrum a Akropolu, musia parkovať nad mestom. Počas leta Akropola čelí mnohým turistom, obzvlášť ráno a dopoludnia, keď ešte nie je príliš teplo. Cesta na Akropolu je pomerne náročná, tí ktorí ju nezvládnu, sa hore môžu dostať pomocou oslov. Vstup na najvyššiu časť Akropoly je platený.

## Galéria

Lindos - Rhodes.jpg|pohľad z Akropoly 
Harbour of Lindos - Rhodes.jpg|prístav 
St Peter Church Lindos.jpg|ortodoxný kostol sv. Petra z 13. storočia
Hellenistic stoa (Lindos) 01.jpg|helénske stĺpy
Lindos - Lindos Taxi.jpg|osly ako dopravný prostriedok - *Lindos taxi*
Rhodos - Lindos Castle (1).jpg|hrad 
Souvenir shops in Lindos, Rhodes.jpg|predaj suvenírov
Spiaggia di Lindos, Pedalò e Acropoli - panoramio.jpg|mestská pláž


## Referencie

## Zdroj
* 

Kategória:Mestá v Grécku
Kategória:Starogrécke mestá
Požiarna konštrukcia

**Požiarna konštrukcia** je stavebná konštrukcia, konštrukčný prvok alebo stavebný výrobok, ktorá spĺňa požadované kritériá na použitie v podmienkach požiaru. Termín bol do stavebnej praxe na Slovensku zavedený v roku 2012 právnym predpisom na protipožiarnu bezpečnosť stavieb. Potreba tohto nového termínu vyplynula s požiadavky zjednotiť všetky známe konštrukcie a prvky, ktoré sa na stavbe zhotovujú resp. stavebné výrobky, ktoré sa do stavby zabudovávajú pre účel protipožiarnej bezpečnosti stavieb. Zavedenie tohto termínu umožnilo zadefinovať aj tzv. zhotoviteľa požiarnej konštrukcie.

Uvedený právny predpis obsahuje vo svojej prílohe č.3 aj príklady možných požiarnych konštrukcií a podrobné členenie týchto požiarnych konštrukcií pre potreby stavebnej praxe vypracovala APPO SR vo svojom technickom návode TN APPO 010 a ATN® 002.

## Zhotoviteľ požiarnej konštrukcie
Zhotoviteľ požiarnej konštrukcie je právnická osoba alebo fyzická osoba-podnikateľ, ktorá zhotovila alebo zabudovala do stavby požiarnu konštrukciu. Termín bol zavedený do stavebnej praxe v roku 2012 právnym predpisom pre protipožiarnu bezpečnosť stavieb. Zhotoviteľ osvedčuje vlastnosti požiarnej konštrukcie, ktorú zhotovil, písomnou formou. Cieľom zavedenia tohto termínu je ustanoviť konkrétnu zodpovednosť za správnu realizáciu opatrení protipožiarnej bezpečnosti stavieb pri uskutočňovaní stavebných a montážnych prác.

## Osvedčenie požiarnej konštrukcie
Osvedčenie požiarnej konštrukcie, v praxi často označované skratkou **OPK**, je požiadavka na zhotoviteľa požiarnej konštrukcie, ktorú mu ustanovuje právny predpis pre protipožiarnu bezpečnosť stavieb, aby písomnou formu dokladoval, že požiarnu konštrukciu správne zhotovil a použil na jej zhotovenie len vhodné stavebné výrobky. Uvedený právny predpis obsahuje vo svojej prílohe č.3 požiadavky na údaje a doklady potrebné k osvedčeniu požiarnej konštrukcie. Ďalšou pomôckou pre zhotoviteľov požiarnych konštrukcií a príslušníkov štátneho požiarneho dozoru bolo vypracovanie formulára na osvedčenie požiarnej konštrukcie schváleného Prezídiom HaZZ MV SR aj s ďalším technickým návodom TN APPO 011 na vyplnenie tohto formulára. Ďalším významným kvalitatívnym posunom v oblasti osvedčovania požiarnych konštrukcií je od 1. 1. 2019 sprevádzkovanie internetovej **e-aplikácie OPK** na osvedčovanie požiarnych konštrukcií, ktorá je prístupná pre širokú odbornú stavebnú verejnosť na stránkach Asociácie pasívnej požiarnej ochrany SR na linku e-aplikácia OPK

## Referencie


Kategória:Požiarna ochrana
Kategória:Stavby
Rumanove plesá

**Rumanove plesá** môžu byť:

* vo Vysokých Tatrách v Rumanovej dolinke:
** Rumanovo pleso 
** Vyšné Rumanovo pliesko 
** Nižné Rumanovo pliesko 

Kategória:Plesá Vysokých Tatier
Havranka (prírodná rezervácia)

**Havranka** je prírodná rezervácia ev. č. 1970, ktorá sa nachádza juhovýchodne od Habrov v plytkom údolí na sútoku Jiříkovského a Vepříkovského potoka v okrese Havlíčkův Brod. Rozloha územia rezervácie činí . 

## Ochrana
Ide o veľmi zachovaný fragment pôvodných mokraďových ekosystémov v minulých dobách typických pre Českomoravskú vrchovinu. Veľká časť rezervácie sa nachádza na mieste zaniknutého rybníka, ktorého zvyšky hrádze sú dodnes zrejmé v jej západnej časti. Pomerne veľká plocha tejto rezervácie a blízkosť veľkého Jiříkovského rybníka, ktorý na ňu nadväzuje na západe, význam tejto lokality iba podčiarkujú.

## Referencie


## Pozri aj
* Zoznam chránených území v okrese Havlíčkův Brod

## Iné projekty

## Externé odkazy
* Na stránke dedictvivysociny.cz 
* Sedletín – Ornitologický klub Vysočina

## Zdroj

Kategória:Chránené územia v okrese Havlíčkův Brod
Kategória:Povodie Sázavky
Kategória:Mokrade v Česku
Kategória:Kámen (okres Havlíčkův Brod)
Kategória:Sedletín
Kategória:Hornosázavská pahorkatina
Řeka (prírodná rezervácia)

**Řeka** je prírodná rezervácia ev. č. 1257 neďaleko obce Krucemburk v okrese Havlíčkův Brod v nadmorskej výške 553 - 556 metrov. Oblasť spravuje AOPK ČR - RP SCHKO Žďárské vrchy.

## Ochrana
Predmetom ochrany je územie predstavujúce jedinečný zachovaný komplex, vlhkých zrašelinovatelých lúk a rašeliniskových slatinných geobiocenóz, prechádzajúcich do litorálu rovnomenného rybníka s bohatým výskytom chránených a ohrozených druhov rastlín a živočíchov.

## Referencie


## Pozri aj
* Zoznam chránených území v okrese Havlíčkův Brod

## Iné projekty

## Externé odkazy
* Portál kultúrneho a prírodného dedičstva Kraja Vysočina 

## Zdroj

Kategória:Chránené územia v okrese Havlíčkův Brod
Kategória:Chránená krajinná oblasť Žďárské vrchy
Kategória:Povodie Doubravy
Kategória:Krucemburk
Apollónides z Tegey

**Apollónides** alebo **Apollónidés** (*Apollónides*, iný prepis:*Apollónidés*) bol olympijský víťaz v behu na jedno stadion v roku 308 pred Kr.

Apollónides z Tegey si na 118. olympijských hrách vybojoval víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.
 
Apollónidovo olympijské víťazstvo zaznamenal historik Diodóros Sicílsky, a to v súvislosti s datovaním udalostí, ktoré sa v tom roku udiali v antickom Grécku. Staroveký historik Eusebios z Kaisareie vo svojom zozname olympijských víťazov uvádza, že v roku 308 pred Kr. bol víťazom tejto disciplíny Andromenes z Korintu (Eusebios vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.), ale odborníci sa prikláňajú k staršiemu písomnému zdroju od historika Diodóra Sicílskeho, ktorý uviedol víťazstvo Apollónida. 
       
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Žabie plesá

**Žabie pleso** môže byť:

vo Vysokých Tatrách:
* v Kotline Žabích plies v Mengusovskej doline
** Veľké Žabie pleso mengusovské
** Malé Žabie pleso mengusovské
** Vyšné Žabie pleso mengusovské

* v Bielovodskej doline
** Nižné Bielovodské Žabie pleso
** Vyšné Bielovodské Žabie pleso

* v Javorovej doline
** Malé Žabie Javorové pleso
** Žabie Javorové pleso
** Nižné Žabie pleso
Mlynárka dlhochvostá

**Mlynárka dlhochvostá** alebo **mlynárik chvostnatý** (lat. *Aegithalos caudatus*) je malý druh spevavca, patrí do čeľade mlynárkovité. Obýva celú Európu, na celom Slovensku hniezdi i zimuje, obýva krovinaté okraje lesov do , sady, parky a záhrady s bohatým podrastom. Podľa Medzinárodnej únie na ochranu prírody a prírodných zdrojov mlynárka dlhochvostá patrí medzi najmenej ohrozené druhy, celková populácia je stabilná, podlieha výkyvom vďaka rôznym kombináciám počasia v zime, rozširovania jej areálu a skutočnosti, že bol zaznamenaný pokles v dekáde 20112020. V rokoch 19822013 bol u európskej populácie zaznamenaný stabilný stav.

## Opis
Mlynárka dlhochvostá meria 12 –  a váži 6,5 – 10 g.

## Hlas

Mlynárka dlhochvostá sa ozýva ostrým trojslabičným volaním *ti-ti-ti*, *zizirri*. Spev je jednoduché opakovanie volania. Veľmi ľahko sa dá rozoznať na základe suchého hlasu *cerr* ktorý kombinuje mľaskavým *tek*.

## Výskyt a stav na Slovensku
Ako hniezdič aj ako zimujúca bola zistená v 93,5 % mapovacích kvadrátov.

Odhadovaný počet hniezdiacich párov je 60 000 - 120 000, zimujúcich jedincov 200 000 - 400 000. Veľkosť populácie i územie na ktorom sa vyskytuje sú *stabilné*, maximálna zmena do 20%. Ekosozologický status v roku 1995 žiadny. V roku 1998 žiadny. V roku 2001 žiadny. V roku 2014 LC - menej dotknutý. Európsky ochranársky status nezaradený *SPEC*. Stupeň ohrozenia *S* - vyhovujúci ochranársky status.

## Biotop
Mlynárka dlhochvostá žije v okrajových častiach listnatých a zmiešaných lesov, v miestach kde je veľa kríkov a mladín a v porastoch vŕb pri potokoch. Obľubuje miesta s rozptýlenou parkovou zeleňou. V lužných lesoch pri rieke Dunaj dosahovala hustotu 0,2 - 1 pár / 10 ha, v dubovo-hrabových lesoch  1,2 páru / 10 ha a v Badínskom pralese 0,6 páru / 10 ha.náhľad|Severoeurópsky typ mlynárky dlhochvostej|vľavo
## Hniezdenie
Obaja rodičia stavajú veľké hniezdo z lišajníkov, machov a pavučín. Hniezdo má vajcovitý tvar s bočným vchodom v hornej časti. S hniezdením začínajú uprostred marca a samotné hniezdo stavajú asi 10 dní. Vnútro vystiela samička perím, ktorá potom denne znáša  žltkastobiele vajíčko s načervenalými škvrnami. Celkovo ich býva  6 - 10 (12) a sedí na nich len sama 12 - 13 dní. Po vyliahnutí mláďat sa o ne starajú už obaja rodičia 15 - 16 dní. Mláďatá vyletia z hniezda v máji.

## Potrava
Živí sa drobným hmyzom, ich larvami a kuklami. Vyhľadáva vošky, mravce a pavúky.

## Ochrana
Je zákonom chránená, spoločenská hodnota je 500 €  (Vyhláška MŽP č. 170/2021).
 
## Galéria

Súbor:Long-tailed tit Gennevilliers 05.jpg
Súbor:Long-tailed tit Gennevilliers 04.jpg
Súbor:Mlynárka dlhochvostá.jpg|Mlynárka dlhochvostá
Aegithalos caudatus  MHNT.ZOO.2010.11.180.1.jpg |*Aegithalos caudatus * 


## Referencie


## Iné projekty

## Externé odkazy
 
* 

Kategória:Vtáky na Slovensku
Kategória:Najmenej ohrozené druhy
Kategória:Mlynárkovité
Stavebný výrobok

**Stavebný výrobok** je každý výrobok alebo každá zostava, ktoré sú vyrobené a uvedené na trh na trvalé zabudovanie v stavbách alebo ich častiach a ktorých parametre vplývajú na parametre stavieb, pokiaľ ide o základné požiadavky na stavby. Zostava je stavebný výrobok uvedený na trh jedným výrobcom ako súbor aspoň dvoch oddelených zložiek, ktoré sa musia zložiť, aby sa mohli zabudovať do stavby. Tento termín je definovaný v rámci európskej legislatívy o stavebných výrobkoch.

Jednotlivé stavebné výrobky sú zaradené do skupín podľa vyhlášky, ktorá uvádza aj systémy posudzovania ich parametrov. 
## Referencie
Maršálka

**Maršálka** je prírodná rezervácia ev. č. 2106 neďaleko obce Libice nad Doubravou v okrese Havlíčkův Brod v nadmorskej výške 600 - 615 metrov. Oblasť spravuje AOPK Havlíčkův Brod.

## Ochrana
Predmetom ochrany sú dobre zachované vlhké rašelinové lúky s výskytom vzácnych a zvlášť chránených druhov rastlín a živočíchov.

## Galéria

Přírodní rezervace Maršálka 06.jpg|Prírodná rezervácia Maršálka - kvitnúce vstavačovce májové
Přírodní rezervace Maršálka 35.jpg|Prírodná rezervácia Maršálka - kvitnúce vstavačovce májové
Přírodní rezervace Maršálka 36.jpg|Prírodná rezervácia Maršálka
Přírodní rezervace Maršálka 49.jpg|Prírodná rezervácia Maršálka


## Referencie

*

## Pozri aj
* Zoznam chránených území v okrese Havlíčkův Brod

## Iné projekty

## Externé odkazy
* Portál kultúrneho a prírodného dedičstva Kraja Vysočina 

Kategória:Chránené územia v okrese Havlíčkův Brod
Kategória:Chránená krajinná oblasť Železné hory
Kategória:Povodie Doubravy
Kategória:Lúky v Česku
Kategória:Libice nad Doubravou
Niva Doubravy

**Niva Doubravy** je prírodná rezervácia ev.č. 1768, ktorá sa nachádza na katastrálnom území obce Sobíňov a rozkladá sa pozdĺž toku riečky Doubravy v okrese Havlíčkův Brod.

## Ochrana
Rezervácia vznikla ako ochrana prirodzených a poloprirodzených lúčnych a mokraďových ekosystémov v rieke Doubrave a jej okolí. Územie je ukážkou prírodných vlhkých lúčnych biotopov, ktoré sú vďaka poľnohospodárskemu využitiu krajiny veľmi vzácne.

## Prírodné pomery
Údolie tu prechádza do lesnatého chrbáta. Vďaka tunajším podmienkam a využívaniu sa tu vyvinula mozaika vodných, mokraďových a suchomilných spoločenstiev.

### Flóra
Môžeme tu nájsť asi 225 druhov vyšších rastlín. Vyskytuje sa tu napríklad vstavačovec májový, vachta trojlistá, bielokvet močiarny, lazerník pruský a ostrice.

### Fauna
Z vtákov tu hniezdi napríklad hýľ karmínový, močiarnica mekotavá a ľaptuška lúčna. Ďalej tu môžeme vidieť vretenicu severnú, mloka horského a vidlochvosta feniklového a veľa ďalších živočíchov.

## Referencie


## Pozri aj
* Zoznam chránených území v okrese Havlíčkův Brod

## Iné projekty

## Externé odkazy
* Portál kultúrneho a prírodného dedičstva Kraja Vysočina 
* photohalama.com
* Združenie krajina 

## Zdroj

Kategória:Chránené územia v okrese Havlíčkův Brod
Kategória:Povodie Doubravy
Kategória:Sobíňov
Meghan Trainorová

**Meghan Elizabeth Trainor** (* 22. december 1993, Nantucket, Massachusetts, USA) je americká speváčka-skladateľka a hudobná producentka. Vo veku 15 až 17 rokoch vydala svoje tri nezávislé albumy. V roku 2011 podpísala nahrávaciu zmluvu s vydavateľstvom Big Yellow Dog Music a pokračovala v kariére skladaní piesní. 

Po podpísaní nahrávacej zmluvy s Epic Records v roku 2014, sa Meghan stala slávnejšou vďaka svojmu debutovému štúdiovému albumu, *Title* (2015). Album debutoval na prvej priečke v rebríčku *[[Billboard 200|Billboard]]* 200 a vyprodukoval štyri single, ktoré sa dostali do top 20: „All About That Bass“, „Lips Are Movin“, „Dear Future Husband“ a „Like I'm Gonna Lose You“. Neskôr ju RIAA certifikovala platinovou platňou, za predaj milión kópií na domácom trhu. Jej druhý štúdiový album s názvom *Thank You* vyšiel v roku 2016 aj so singlom „NO“, ktorá debutovala na 3. mieste ''Billboard'' Hot 100.

Jej ovplyvnenie pramení hlavne z 50. a 60. rokov minulého storočia a jej hudba je známa svojím retro-štýlom. Bežne sa v jej textoch hovorí o modernej ženskosti, imidži tela a splnomocnení. Meghanina práca bola ocenená viacerými cenami a nomináciami, vrátane Ceny Grammy pre najlepšieho nováčika, vyznamenania Music Business Association za „Najlepšieho prelomového umelca roka“ a tiež získala dve ceny *Billboard* Music Awards.

## Diskografia
* *Title* (2015)
* *Thank You* (2016)

## Turné
* That Bass Tour (2015)
* MTrain Tour (2015)
* The Untouchable Tour (2016)

## Referencie


## Zdroj

Kategória:Popové speváčky USA
Kategória:R&B speváčky USA
Kategória:Držitelia ceny Grammy
Kategória:Hudobní producenti USA
Kategória:Absolventi Berklee College of Music
Kategória:Osobnosti z Massachusetts
Peter Wilsen

**Peter Wilsen**, vlastným menom Peter Bradáč (* 17. november 1981, Rožňava) je spevák a skladateľ slovenskej metalovej skupiny Tristana.

## Biografia
Študoval na Strednej zdravotníckej škole v Rožňave. Po pôsobeniach v rôznych amatérskych skupinách začal v roku 2003 spievať v slovenskej metalovej skupine Tristana. V roku 2005 kapelu opustil, v novembri 2006 sa do kapely vrátil. V roku 2009 vystupoval ako hosť maďarskej metalovej skupiny Wisdom v Rumunsku na medzinárodnom festivale Aftershock za účasti britskej kapely Judas Priest. V roku 2010 vydal so skupinou Tristana album Zircon Street. V roku 2011 vystúpil s kapelou Tristana ako predskokan Scorpions v bratislavskej Inchebe. V roku 2014 začal pracovať v českej televíznej hudobnej stanici Fajnrock TV, neskôr premenovaná na Slušnej Kanál TV, ako oblastný riaditeľ pre slovenský trh. V roku 2015 vydal so skupinou Tristana album Virtual Crime, podpísaný pod talianske hudobné vydavateľstvo Bakerteam Records.
Vrchovka alpínska

**Vrchovka alpínska** alebo **tozzia karpatská** (lat.*Tozzia carpathica*) je trvácna rastlina z čeľade zárazovité.

## Výskyt
Je to karpatský subendemit (vyskytuje sa aj na Balkáne v pohorí Stará planina). Vyskytuje sa v Poľsku, na Slovensku, Ukrajine, v Rumunsku, Bulharsku a v Grécku. Na Slovensku je tento druh rozšírený v Kysuckých Beskydách (Veľká Rača), Oravských Beskydách (Babia hora), Krivánskej Malej Fatre, Západných Tatrách (Úplazíky), Čergove a v Bukovských vrchoch.

Rastie v horskom aj v subalpínskom vegetačnom stupni. Obľubuje vlhké prostredie lúk, lesov a nív blízko potokov. Pôda býva bohatá na živiny, alkalická, kamenistá aj hlinitá. Zriedkavo aj v kosodrevine.

## Opis
Je vysoká 20 – 50&nbsp;cm. Byľ je priama a štvorhranná. Jednotlivé kvety sú žlté. Plod je guľatá tobolka.

Ide o poloparazit. Kvitne v júni až júli. Rastlina má  parazitický a semiparazitický životný cyklus. Nie je jasné na ktorých druhoch parazituje ale pravdepodobne ide o rody *[[Petasites]]*, *[[Adenostyles]]* a *[[Cicerbita]]*.

## Taxonómia
Patrí do rodu *Tozzia*. Tento rod obsahuje dva veľmi príbuzné druhy T. alpina a T. carpathica. Podľa niektorých autorov ide o dva podruhy jedného druhu (*Tozzia alpina carpathica* a *Tozzia alpina alpina*).

## Ochrana
Patrí medzi rastliny európskeho významu (NATURA 2000). Na území Slovenska je chránená zákonom. Populácia na Slovensku je ustálená, druh je klasifikovaný ako menej ohrozený: takmer ohrozený. Chránený je aj v Poľsku a Rumunsku. Ide o druh zaradeným do CORINE Biotopes and the Habitats Directive (92/43/EEC).

## Referencie

Kategória:Zárazovité
Kategória:Rastliny európskeho významu
Kategória:Rastliny so žltými kvetmi
Kategória:Trvalé rastliny
Kategória:Zákonom chránené rastliny na Slovensku
Nikagoras z Lindosu

**Nikagoras** (*Nikagoras*) bol olympijský víťaz v tethrippe a v synóride v roku 308 pred Kr.

Nikagoras, syn Nikóna z rodoského mesta Lindos, bol na 118. olympijských hrách v roku 308 pred Kr. korunovaný olivovými vencami za víťazstvá v tethrippe a v synóride. Tethrippon (preteky dvojkolesových vozov so štvorzáprahom) zaradili do olympijského programu na 25. hrách v roku 680 pred Kr. a synóris (preteky na voze s dvojzáprahom) na 93. hrách v roku 408 pred Kr. 
 
Olympijské víťazstvá Nikagora sú uvedené na starovekej kamennej stéle (Lindos II 68 ) objavenej v 19. stor. v Grécku, publikovanej nemeckým filológom a epigrafikom Wilhelmom Dittenbergom. Táto kammenná stéla ešte uvádza, že Nikagoras sa okrem víťazstiev v Olympii presadil v týchto disciplínach aj na ďalších hrách, a to na celogréckych v Delfách, v Istmii a Nemei, na hrách Lykaia (slávnosť k pocte boha Dia na hore Lykaion) a na panathenajských hrách.

## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v tethrippe
Kategória:Víťazi starovekých olympijských hier v synóride
Letisko (rozlišovacia stránka)

**Letisko** môže byť:

* štartovacia a pristávacia plocha pre lietadlá, pozri letisko
* film USA z 1970, pozri Letisko (film)
Staviteľ Bob

***Staviteľ Bob*** (orig. *Bob the Builder*) je britský animovaný seriál pre deti, ktorý vytvoril Keith Chapman. Dej seriálu sa zameriava na opravára, respektíve staviteľa, Boba, ktorý v malom mestečku je vedúci stavebnej firmy a so svojimi strojmi opravovať s pomocou jeho kolegyne Wendy. Seriál má devätnásť sérií a vysiela sa od 28. novembra 1998.

Stavebné stroje sa v seriáli správajú ako deti, a tak ich aj Bob o nich poúča a Wendy učí slušnému správaniu, spolupráci, odvahe a cti.

## História
* Od roku 1998 do roku 2003 sa vytvorilo deväť originálnych televíznych sérií.
* Ďalšie série 2004-2009 sa niesli pod názvom *Project: Build It* v ktorom sa vytvorilo sedem sérií, zväčšila sa aj kvalita obrazu a dej sa odohrával v inom prostredí
* Okrem bežných sérií sa vytvorili aj celovečerné filmy alebo iné dlhšie epizódy
* V rokoch 2010-2012 sa začalo s vytváraním nových sérií *Ready, steady, build!*, ktoré však ukončili a vyrobili sa len dve série, boli robené už vo formáte CGI a nie vo formáte animácií
* V roku 2015 sa začalo s výrobou úplne nových epizód seriálu

## Externé odkazy
* 
* 

## Zdroj
*

Kategória:Britské kreslené seriály
Kategória:Televízne seriály z roku 1998
Kategória:Televízne seriály BBC
Curtici

**Curtici** () je mesto v západnom Rumunsku, v župe Arad.

## Geografia
Nachádza sa na západe župy,  od župného mesta Arad v Západnej nížine (*Câmpia de Vest*) na hraniciach s Maďarskom. Prechádza tadeto železnica európskeho významu a preteká rieka Mureş.

## História
Prvá písomná zmienka o tomto sídle pochádza zo 16. storočia, konkrétne z roku 1519. Od 16. februára 1968 má štatút mesta. V medzivojnovom období nosil kvôli pokusom o obmedzenie maďarského vplyvu meno „Decebal“ (podľa starého dáckeho vládcu).

## Demografia

* **Historický vývoj demografie mesta**

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:460 height:300
PlotArea   = left:50 bottom:50 top:30 right:30
DateFormat = x.y
Period     = from:0 till:12000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:50000 start:0
ScaleMinor = gridcolor:darkgrey increment:10000 start:0
BackgroundColors = canvas:sfondo

BarData=
  bar:1977 text:1977
  bar:1992 text:1992
  bar:2002 text:2002
  bar:2011 text:2011

PlotData=
  color:barra width:80 align:left

  bar:1977 from:0 till: 11104
  bar:1992 from:0 till: 9987
  bar:2002 from:0 till: 9722
  bar:2011 from:0 till: 7453

PlotData=

  bar:1977 at: 11104 fontsize:S text: 11104 shift:(-10,5)
  bar:1992 at: 9987 fontsize:S text: 9987 shift:(-10,5)
  bar:2002 at: 9722 fontsize:S text: 9722 shift:(-10,5)
  bar:2011 at: 7453 fontsize:S text: 7453 shift:(-10,5)
TextData=
  fontsize:S pos:(20,20)


## Zdroj

Kategória:Mestá v Rumunsku
Kategória:Mestá v Aradskej župe
Theochréstos

**Theochréstos** (*Theochréstos*) môže byť:
* olympijský víťaz v roku 360 pred Kr., pozri Theochréstos Starší
* olympijský víťaz v roku 300 pred Kr., pozri Theochréstos Mladší